text: Санкционираха нарушители, палили огън в двора училище - Бизнес поща - Стара Загора І България І Новини Политика Култура Общество
  Санкционираха нарушители, палили огън в двора училище
  От: 05 март 2019, 16:35 В: ОБЩЕСТВО
  На безплатния Горещ телефон на Община Стара Загора – 0800 157 37, от 1 до 4 март, са отчетени малко над 100 сигнала.
  Граждани са информирали за около 40 неправилно паркирани МПС в града, отново има подадени оплаквания за паркиране на частни автомобили на таксиметрови стоянки.
  Акт за установяване на администртивно нарушение е съставен след сигнал за хранене на бездомни кучета до блок №67 на ул. "В. Верешчагин". Санкционирани са нарушители, палили огън в двора на Първо основно училище. АУАН е съставен и на жена, продаваща дрехи до автобусна спирка "Млечна кухня". След постъпил сигнал е извършена проверка и наложена санкция на мъж, ремонтиращ автомобила си и замърсяващ паркинга пред блок №24 в кв. "Казански".
  За бездомни кучета е съобщено парк "Митрополит Методий Кусев" и около голям хипермаркет в източната част на града. Информацията е насочена към Общински приют за безстопанствени животни.
  Оплакване е постъпило и от агресивни домашни кучета в ограждението за свободна разходка на домашни любимци на Аязмото, както и в двора на ПГВМ "И. П. Павлов".
  Множество сигнали са постъпили за силна музика от заведения в града и село Сулица. От шумна младежка компания на беседка на ул. "Майор Т. Кавалджиев", в тъмната част на деня, също е подадено оплакване.
  След получени обаждания на Горещия телефон е извършен ремонт на улично осветление. Обезопасени са шахти, както и премахнати изсъхнали клони на дървета и храсти.